പാമ്ബിനെ കൊണ്ട് കടിപ്പിച്ചുള്ള കൊലകള് പുതിയ ട്രെന്ഡായി മാറുന്നുവെന്ന് സുപ്രീംകോടതി ന്യൂഡല്ഹി: വിഷപ്പാമ്ബിനെ കൊണ്ട് കടിപ്പിച്ചുള്ള കൊലപാതകങ്ങള് പുതിയ ട്രെന്ഡായി മാറുകയാണെന്ന് സുപ്രീംകോടതി. യുവതിയെ പാമ്ബിനെ കൊണ്ട് കടിപ്പിച്ച് കൊലപ്പെടുത്തിയ കേസിലെ പ്രതിക്ക് ജാമ്യം നിഷേധിച്ചുകൊണ്ടാണ് കോടതിയുടെ പരാമര്ശം.ചീഫ് ജസ്റ്റിസ് എന്.വി. രമണ, ജസ്റ്റിസ് സൂര്യകാന്ത്, ജസ്റ്റിസ് ഹിമ കോലി എന്നിവരുടെ ബെഞ്ചാണ് കേസ് പരിഗണിച്ചത്. പാമ്ബുവളര്ത്തുകാരില് നിന്ന് വിഷപ്പാമ്ബിനെ വാങ്ങി കൊലനടത്തുന്ന രീതി വ്യാപകമായി മാറുന്നുവെന്ന് ജസ്റ്റിസ് സൂര്യകാന്ത് അഭിപ്രായപ്പെട്ടു. രാജസ്ഥാനിലാണ് യുവതിയെ കൊലപ്പെടുത്തിയ സംഭവമുണ്ടായത്. രാജസ്ഥാനില് ഇത്തരം നിരവധി കേസുകളുണ്ടായതായും കോടതി ചൂണ്ടിക്കാട്ടി. കൃഷ്ണകുമാര് എന്നയാള് 10,000 രൂപ നല്കി പാമ്ബിനെ വാങ്ങി തന്റെ മരുമകളെ കൊലപ്പെടുത്തിയെന്നാണ് കേസ്. മരുമകള്ക്ക് അവിഹിത ബന്ധമുണ്ടായതിനെ തുടര്ന്ന് പാമ്ബിനെ ഉപയോഗിച്ച് കൊലപ്പെടുത്തുകയായിരുന്നത്രെ.